III ร่วงหนัก 12% ต่ำสุดตั้งแต่เข้าตลาดฯ เหตุ Q1 กำไรลดวูบ 36%
III ร่วงหนัก 12% ต่ำสุดตั้งแต่เข้าตลาดฯ เหตุ Q1 กำไรลดวูบ 36% เหลือ 25.91 ลบ. ล่าสุด ณ เวลา 10.53 น. อยู่ที่ 6.15 บาท ลบ 0.85 บาท หรือ 12.14% สูงสุดที่ 6.75 บาท ต่ำสุดที่ 6 บาท ด้วยมูลค่าซื้อขาย 20.22 ล้านบาท
9 พ.ค. 2561

ผู้สื่อข่าวรายงานว่า ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 10.53 น. อยู่ที่ 6.15 บาท ลบ 0.85 บาท หรือ 12.14% สูงสุดที่ 6.75 บาท ต่ำสุดที่ 6 บาท ด้วยมูลค่าซื้อขาย 20.22 ล้านบาท

ทั้งนี้ ราคาหุ้น III ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 1 ก.ย.2560 โดยมีราคา IPO ที่ 4.80 บาทต่อหุ้น
สำหรับปัจจัยที่ส่งผลให้ราคาหุ้นปรับตัวลงแรงเป็นผลมาจากกำไรในไตรมาส 1/61 ลดลง 36% มาที่ 25.91 ล้านบาท จากปีก่อนมีกำไร 40.34 ล้านบาท หลังบริษัทมีต้นทุนการให้บริการ และต้นทุนจากการขายเพิ่มขึ้น